

# Рөстәм Миңнеханов КФУда биофармацевтика технопаркын булдыру идеясен хуплады

*26.02.2013*


Бүген Рөстәм Миңнеханов Казан федераль университеты попечительләр советының күчмә утырышында катнашты.

Утырыш башланыр алдыннан Рөстәм Миңнеханов КФУның Филология һәм сәнгать институты һәм Фундаменталь медицина һәм биология институтының фәнни-белем бирү үзәкләре белән танышты.

КФУда биомедицина һәм фармацевтика үсеше стратегиясе турында Фундаменталь медицина институты директоры Андрей Киясов сөйләде.Аның сүзләренчә, бу юнәлеш үсешенең беренче этабы – трансляцион медицина үзәген булдыру.Хәзерге вакытка инде фәнни бүлек оештырылган.


Утырыш барышында шулай ук “Инносфера” биофармацевтика технопаркын булдыру турында фикер алыштылар, технопаркның устав капиталы 384млн. сум тәшкил итәчәк.


Проектны өч этапта гамәлгә ашыру ниятләнә. “Инносфера” технопаркын ахыргы этапта “Иннополис” МИЗының бер мәйданчыгы итү тәкъдим ителә.

Бу тәкъдимне тыңлап, Рөстәм Миңнеханов мондый технопарк булдыру кирәклеген ассызыклады. Президент шул ук вакыттта аның потенциаль резидентлары мәсьәләсенә игътибар итте.


*“Татар-информ” МА*
Рөстәм Миңнеханов КФУда биофармацевтика технопаркын булдыру идеясен хуплады